GiliGold/VAD_KnessetCorpus huggingface dataset:
זהבה גלאון: רק בשבוע שעבר חבר הכנסת סער העלה כאן הצעת חוק חשובה, ביקש פטור מחובת הנחה לגבי הקמת מרכזים לנפגעי תקיפה מינית.
זהבה גלאון: אנשים שאלו מה דחוף, ונאמר שראש הממשלה מגיע באותו יום לדיון בוועדה למעמד האישה, וזה חשוב.
זהבה גלאון: אפשר להגיד שאפרופו הנוכחות של ראש הממשלה, יש דיון.
זהבה גלאון: גם כאן אותו דבר.
זהבה גלאון: אני מבקשת מחברי הכנסת לאפשר לחברי הכנסת את הפטור מחובת הנחה, כדי לאפשר לרן כהן לפעול.
זהבה גלאון: אחר כך הוא יכול להתדיין על זה ולהתראיין על זה, ואחר כך הדיון יהיה מעמיק.
זהבה גלאון: זו סוגיה מאוד רצינית.
זהבה גלאון: אני חושבת שחברי הכנסת בוועדה, כשכולנו מפולגים לאופוזיציה וקואליציה ומנסים לעזור זה לזה לקדם נושאים, יכולים להיות קצת יותר סובלניים ולפרגן לחבר שמבקש, כדי לאפשר לו לרוץ עם זה, להתבטא על זה ולדון בזה.
יורם מרציאנו: אני חושב שהנושא שרן כהן מעלה בהחלט צריך לעלות על סדר היום הציבורי במדינת ישראל ובכנסת.
יורם מרציאנו: כבר ראיתי בקשות של חברי כנסת לפטורים בנושאים הרבה פחות משמעותיים וחשובים למדינת ישראל, ובגלל דילים כאלה ואחרים ואי-נעימות כאלה ואחרות הסכמנו.
יורם מרציאנו: אני לא באופוזיציה, אני בקואליציה, ורן כהן לא בקואליציה.
יורם מרציאנו: אבל הרי החוק לא עומד לעבור מחר בבוקר, אבל בהחלט יש לרן כהן מסר שצריך להתחיל לדבר עליו, בעקבות מה שראינו בחודשים האחרונים, עם כל התרומות במדינת ישראל.
יורם מרציאנו: ראינו לאן הן הלכו.
גלעד ארדן: לאן הן הלכו?
יורם מרציאנו: אתה יודע יותר טוב ממני.
אורי אריאל: גלעד, תן לנו לסיים את הישיבה.
אורי אריאל: שחרר אותנו.
גלעד ארדן: אזכור את זה כשאתה תתווכח על משהו.
אורי אריאל: אנחנו דנים שעה.
יורם מרציאנו: יש בזה מסר, אני חושב שצריך להעלות את העניין על סדר היום הציבורי.
יורם מרציאנו: זה לא יעבור מחר בקריאה שנייה ושלישית ויירשם בספר החוקים של מדינת ישראל.
יורם מרציאנו: אבל זה בהחלט נושא ראוי וחשוב, וכנסת ישראל צריכה לדון בה.
רוחמה אברהם-בלילא: חבר הכנסת רן כהן.
רן כהן: הדבר שנאמר כאן שאני הכי מזדהה אתו הוא שהסוגיה מורכבת.
רן כהן: אין שום ספק בכך.
רן כהן: העניין הוא שכל הכספים שמוצאים לצורכי בחירות נכון להיום, גם על-ידי ראשי ממשלות, גם על-ידי מועמדים לראשות הממשלה – כולם מפוקחים.
רן כהן: לכן יש כאן לקונה במערכת החוק, וצריך להבדיל בין כסף שניתן כנדבה או כהטבה מסוימת לציבור בדרך של אמת ויושר, לבין מה שנעשה, שהוא כמעט גובל בשוחד.
רן כהן: זה העניין: לנסות לבדל בין זה לבין זה.
רן כהן: המחוקק לא יכול לברוח מזה.
רן כהן: כל מה שאני מבקש הוא פטור מחובת הנחה.
רן כהן: אכפת לי לחכות שבועיים שלושה?
רן כהן: חבר הכנסת גלנטי, אני יכול להרגיע אותך, זה ממילא לא יעלה לפני עוד שבועיים.
יצחק גלנטי: אז מה הבהילות?
רן כהן: כי אני לא רוצה לחכות חודש וחצי.
רן כהן: לדעתי הכנסת לא יכולה להישאר אדישה כשיש לה תופעה ציבורית כזאת.
אביגדור יצחקי: אני חושב המסר שאנחנו נותנים, לפני שדנו בעצם העלאת החוק, זה מסר שלילי להרבה מאוד נדבנים.
רן כהן: לא נכון.
נסים זאב: אתה כבר קובע שזה שוחד.
רוחמה אברהם-בלילא: סליחה, אז תצביע נגד.
אביגדור יצחקי: עצם ההעלאה למליאה של הדבר הזה, יש בה מסר שלילית.
רן כהן: אני מכיר אותם באופן אישי, אף אחד מהם לא יפחד מהצעת החוק הזאת.
רן כהן: הם תורמים מטוב לבם, אין להם בעיה.
אביגדור יצחקי: אז יהיו אחרים.
רן כהן: אבל אני רוצה להצהיר, למען ההגינות: את הצעת החוק הזאת הכנתי עוד לפני שגאידמאק הצהיר על תמיכתו בביבי נתניהו ובליכוד.
רן כהן: אין לה קשר לעניין הזה.
רן כהן: היא באמת באה לנסות לטפל בתופעה, ואני חושב שהכנסת צריכה לומר את דברה מה שיותר מוקדם.
מאיר פרוש: רק שאלה.
רוחמה אברהם-בלילא: מספיק, מיצינו את הנושא.
רוחמה אברהם-בלילא: ה צ ב ע ה בעד – 7 נגד – 8 נמנעים – אין
רוחמה אברהם-בלילא: בעד הצביעו שבעה, שמונה מתנגדים, אין נמנעים.
זהבה גלאון: אני מבקשת רוויזיה.
רוחמה אברהם-בלילא: רוויזיה לבקשת חברת הכנסת גלאון.
רוחמה אברהם-בלילא: נצביע על הרוויזיה.
רוחמה אברהם-בלילא: מי בעד הרוויזיה של חברת הכנסת גלאון?
רוחמה אברהם-בלילא: ה צ ב ע ה בעד – 7 נגד – 7 נמנעים – 1
יצחק גלנטי: אני נמנעתי.
רוחמה אברהם-בלילא: בעד הצביעו שבעה, נגד הצביעו שבעה.
רוחמה אברהם-בלילא: לפיכך אני קובעת כי הצעת הפטור לא קיבלה פטור מחובת הנחה.
רוחמה אברהם-בלילא: בקשה להוספת ממלאי מקו קבועים בוועדת הכלכלה ובוועדת החינוך, התרבות והספורט
אורי אריאל: יש לי הצעה לסדר, קצרה מאוד.
אורי אריאל: התוספת של ממלא מקום, ראיתי אותה הבוקר.
אורי אריאל: בסדר, יש דברים כאלה.
אורי אריאל: אם תסכימי שזה לא מאוד דחוף, אני מציע לדחות.
אורי אריאל: אני לא יודע, אולי קרה משהו.
רוחמה אברהם-בלילא: זה לא דחוף, התבקשתי על-ידי יושב-ראש הקואליציה.
אורי אריאל: אני מבקש מיושב-ראש הקואליציה לדון בזה מחר, אם אפשר, או בעוד כמה ימים.
אורי אריאל: הכוונה לנושא ממלאי מקום לוועדות.
אורי אריאל: מבקש לדחות את זה ביום או יומיים.
אביגדור יצחקי: לא אכפת לי לחכות.
רוחמה אברהם-בלילא: אז לא נדון בזה היום.
רוחמה אברהם-בלילא: הקמת ועדת משנה לנושא שכרם של חברי כנסת וחברי כנסת לשעבר
רוחמה אברהם-בלילא: בשבוע שעבר היה דיון בהרכב מלא של ועדת הכנסת בנושא שכר חברי כנסת וחברי כנסת לשעבר.
רוחמה אברהם-בלילא: מאוד הייתי רוצה למנוע את הביזיון הזה בעתיד.
רוחמה אברהם-בלילא: אני חושבת שלא נכון שנדון בנושא כזה במליאת הוועדה.
רוחמה אברהם-בלילא: חברי, אני מציעה להקים ועדת משנה.
רוחמה אברהם-בלילא: יושב-ראש הוועדה יהיה מגלי והבה.
רוחמה אברהם-בלילא: יש חברים שכבר הביעו נכונות להיות בוועדה: חבר הכנסת שרוני וחבר הכנסת מרגי.
רוחמה אברהם-בלילא: אני רוצה שבוועדה יהיו חמישה חברים.
רוחמה אברהם-בלילא: חבר הכנסת אורי אריאל רוצה להשתתף, בבקשה.
רוחמה אברהם-בלילא: חבר הכנסת נסים זאב, אתה מעוניין?
נסים זאב: יש מישהו מהסיעה שלי.
רוחמה אברהם-בלילא: יש מישהו שמעוניין מהליכוד?
רוחמה אברהם-בלילא: מפלגת העבודה?
רוחמה אברהם-בלילא: הנושא הוא שכר חברי כנסת וחברי כנסת לשעבר.
יורם מרציאנו: אני.
קולט אביטל: רק חברי כנסת לשעבר.
רוחמה אברהם-בלילא: אני חוזרת, זו תהיה ועדה של חמישה חברים: יושב-ראש הוועדה מגלי והבה.
רוחמה אברהם-בלילא: חברי הוועדה: חברי הכנסת שרוני, מרגי, מרציאנו ואריאל.
יורם מרציאנו: אני מבקש שתמחקי את שמי.
רוחמה אברהם-בלילא: אולי חברת הכנסת אביטל?
רוחמה אברהם-בלילא: אולי חברת הכנסת נדיה חילו?
יורם מרציאנו: אני מכבד את חברת הכנסת נדיה חילו.
יורם מרציאנו: ה.
יורם מרציאנו: קביעת ועדה לדיון בהצעת חוק מרשם אוכלוסין (תיקון – רישום נישואים), התשס"ז-2006 (פ/1762/17), הצעת חה"כ מיכאל איתן
רוחמה אברהם-בלילא: חברים, יש לנו נושא נוסף.
רוחמה אברהם-בלילא: אבל לפני כן, אתמול חל גם חג הקורבן.
רוחמה אברהם-בלילא: בשם ועדת הכנסת ובשם כל החברים אנחנו מאחלים לחבר הכנסת מג'אדלה חג שמח ורק טוב.
רוחמה אברהם-בלילא: ביום 26 בדצמבר נקבע כי ועדת הפנים והגנת הסביבה תדון בהצעת חוק מרשם אוכלוסין (תיקון – רישום נישואים), התשס"ז-2006, הצעתו של חבר הכנסת מיכאל איתן (פ/1762/17).
רוחמה אברהם-בלילא: יושב-ראש ועדת הפנים והגנת הסביבה מבקש להעביר את הצעת החוק לדיון בוועדת החוקה, חוק ומשפט.
רוחמה אברהם-בלילא: גם חברת הכנסת זהבה גלאון מבקשת להעביר את הנושא לוועדת החוקה, חוק ומשפט.
יצחק גלנטי: אני מצטרף.
רוחמה אברהם-בלילא: נשמע את יושב-ראש ועדת הפנים, חבר הכנסת מג'אדלה.
רוחמה אברהם-בלילא: אחר כך נשמע את יושב-ראש ועדת החוקה.
גאלב מג'אדלה: היו אלי פניות מחברות וחברים שמעוניינים שהנושא יידון בוועדת החוקה, חוק ומשפט.
גאלב מג'אדלה: עקרונית, הבעתי את הסכמתי שזה יעבור.
גאלב מג'אדלה: הבעתי את הסכמתי שזה יעבור לדיון בוועדת החוקה, חוק ומשפט.
גאלב מג'אדלה: אתה רוצה לדעת למה?
אביגדור יצחקי: כן, מאוד חשוב לי.
גאלב מג'אדלה: אני בדילמה בין היותי איש מסורת לבין זכויות האזרח.
אביגדור יצחקי: מי מאתנו לא בדילמה?
גאלב מג'אדלה: אתה רוצה שזה יעבור אלי ומצבו יהיה לא טוב?
מאיר פרוש: מה נקרא טוב?
גאלב מג'אדלה: אני רוצה לאפשר לאנשים.
יורם מרציאנו: פטור את עצמך מהשתתפות בדיון הזה.
יורם מרציאנו: תן למישהו אחר לנהל את הדיון.
גדעון סער: על מנת שהדברים לא יתפרשו שלא כהלכה אני מעיר לפרוטוקול שאני נאלץ לעזוב כי אני צריך לשבת עם ראש הממשלה לקראת ישיבת הוועדה אתו.
רוחמה אברהם-בלילא: חבר הכנסת בן ששון, בבקשה.
יורם מרציאנו: גם בן ששון לא רוצה.
אביגדור יצחקי: אני מציע שנעביר את זה להנהלת הקואליציה.
מנחם בן-ששון: חברי חברי הכנסת, ראשי הסיעות, בזמנו פניתי לוועדת הכנסת בבקשה לדון באורח סוחף ועקרוני בכל החוקים שנוגעים באזרחות, וגם הסברתי במכתב ארוך מדוע.
מנחם בן-ששון: אמרתי שהדברים נוגעים היום לשאלות חוקתיות.
מנחם בן-ששון: אנחנו גמרנו את פרק אופי המדינה, ובשבועות הקרובים נעבור לפרק זכויות האזרח.
מנחם בן-ששון: יש שם סעיף כבד שנקרא אזרחות וחוק השבות, ואמרתי שהדברים קשורים.
מנחם בן-ששון: אמרתם לי אז, כוועדת כנסת: מנחם, לא.
מנחם בן-ששון: אמרתם שיש סדר במדינה, וועדת הפנים תעסוק בענייני אזרחות.
מנחם בן-ששון: ודאי שלנגד עיני היה החוק של איחוד משפחות, שהוא בוודאי לב לבו של פולמוס חוקתי, גם בשאלת סמכות בית המשפט לעומת הכנסת.
מנחם בן-ששון: אני אומר את זה במלוא התוקף: אני לא מוכן לקבל פרגמנטים – לא משום שיש לי בעיה עם חבר הכנסת הנכבד יושב-ראש הוועדה, אלא שזה לחרוג מן המנהג.
מנחם בן-ששון: בעיקרון, אני מבקש שוועדת החוקה תעסוק בכל חוקי האזרחות.
מנחם בן-ששון: אני חושב שאסור לנו לקבל פרגמנט אחד שלו.
מנחם בן-ששון: בעיקרון, אני לא רוצה.
גאלב מג'אדלה: אני מושך את הצעתי, נדון בזה בוועדת הפנים.
אביגדור יצחקי: רגע, זו לא החלטה שלך בכל הכבוד.
אביגדור יצחקי: שב, למה אתה קם?
גאלב מג'אדלה: לא אמרתי שזו החלטה שלי, אני מוכן לקבל כל החלטה.
רוחמה אברהם-בלילא: משכת את הצעתך.
יורם מרציאנו: אל תעזוב, תחליף את נדיה בוועדה.
אביגדור יצחקי: אני מבקש את תשומת הלב.
אביגדור יצחקי: הצעת חבר הכנסת איתן באה בעקבות בג"ץ, שאמר שהמחוקק צריך להביע עמדתו בשאלה של נישואים חד-מיניים, לאו דווקא בהקשר של הרישום.
אביגדור יצחקי: ההצעה של חבר הכנסת איתן בעצם מסדירה את אי-הרישום או את הרישום, לא משנה כרגע, רק לשנה הקרובה – על מנת שבתקופה הזאת הכנסת תדון ותביע את דעתה, מה היא חושבת על נישואים חד-מיניים במדינת ישראל.
אביגדור יצחקי: זה לא קשור לשאלה מה כל אחד כאן חושב על זה.
אביגדור יצחקי: חבר הכנסת בן ששון, יושב-ראש ועדת החוקה, מאחר שאתה יושב-ראש אחת הוועדות שמסוגלות להביא הצעות לקריאה ראשונה, הצעות כאלה ואחרות, אני חושב שהדיון בהצעה של חבר הכנסת איתן, שמבקש תקופה של שנה למנוע רישום של נישואים במקומות שהדברים מותרים, היא לא הבעיה העיקרית.
אביגדור יצחקי: הבעיה העיקרית היא איך מדינת ישראל והמחוקק הישראלי מתייחסים לסוגיה הזאת.
אביגדור יצחקי: ברוחב המלא שלה הסוגיה הזאת יכולה להיות נידונה רק בוועדת החוקה ולא בשום מקום אחר.
אביגדור יצחקי: אני חושב שהצעת החוק של מיקי איתן היא רק פרט מהנושא כולו.
אביגדור יצחקי: הנושא כולו צריך לעבור לשולחנה של ועדת החוקה, כדי שתדון בו בהיבט רחב, תחליט אם היא חושבת שהיא צריכה ליזום או לא ליזום חקיקה בתחום הזה לאזרחי מדינת ישראל, שכולם שווים בפני החוק.
גאלב מג'אדלה: ועדת הפנים יכולה לדון באופן רחב ביותר.
גאלב מג'אדלה: אין צורך.
אביגדור יצחקי: אני חושב שהחוק הזה, של איתן, הוא לא הנושא ולא המטרה.
אביגדור יצחקי: המטרה היא למצות את הדיון בנושא הזה ולהגיע למסקנה או החלטה מהי ההתייחסות של המחוקק בישראל לנושא הזה.
אביגדור יצחקי: לכן מבקש ממך שתיקח את ההצעה אל שולחנך, אף שהנושא טעון ורגיש, ותדון בה לא רק מההיבט של החוק של איתן אלא בהיבט הכולל של הנושא.
רוחמה אברהם-בלילא: אני פותחת את זה לדיון קצר.
רוחמה אברהם-בלילא: חברי הכנסת גלנטי, חבר הכנסת שרוני, חברת הכנסת גלאון וחבר הכנסת מרציאנו.
משה שרוני: יש לי הצעה לסדר.
משה שרוני: קודם כול, יש לי כמה שאלות למיקי איתן.
משה שרוני: הוא איננו, ואני מבקש לדחות.
רוחמה אברהם-בלילא: הוא לא צריך להיות פה.
משה שרוני: הוא מביא את החוק, אז יש לי שאלות אליו לפני שאחליט.
רוחמה אברהם-בלילא: חבר הכנסת יצחקי, יושב-ראש ועדת הפנים עומד בתוקף על כך שהדיון בחוק הזה יהיה במסגרת שלו.
זהבה גלאון: ואני מסירה את ההצעה שלי מסדר היום.
זהבה גלאון: לפיכך, חבר הכנסת מג'אדלה צודק, זה צריך לחזור לוועדה שלו.
נסים זאב: אנחנו נגד.
נסים זאב: אני בעד שזה יידון בוועדת חוקה.
אביגדור יצחקי: אני אמרתי את דעתי.
זהבה גלאון: אני בעד לכבד את רצונם של יושבי-ראש הוועדות.
זהבה גלאון: אני לא מסכימה עם חבר הכנסת בן ששון.
זהבה גלאון: אתה לא יכול לצאת עם כל תאוותך בידך.
זהבה גלאון: אני מכבדת את זה, אני לא מסכימה.
זהבה גלאון: הוא לא רוצה לדון בזה.
זהבה גלאון: גאלב היה מוכן לוותר, אבל כעת מבקש שזה יחזור אליו.
זהבה גלאון: לפיכך, אני מסירה את ההצעה שלי.
זהבה גלאון: המשמעות היא שזה חוזר לוועדת הפנים, וצריך להודות לכל חברי הוועדה.
זהבה גלאון: אני מושכת את ההצעה.
מנחם בן-ששון: אני אומר לחברי ועדת הכנסת ולחברי יושב-ראש הקואליציה.
מנחם בן-ששון: ודאי שנעסוק בשאלות העקרוניות האלה במסגרת הדיון בחוקה.
מנחם בן-ששון: הדיון בחוקה מלווה בפנייה לוועדות כדי שיחוקקו חוקים לאורך הדרך.
מנחם בן-ששון: בעוד כחודש נעסוק בחוק השבות ובחוק האזרחות, ונעסוק במכלול שנוגע לחוקי היסוד.
אביגדור יצחקי: זה נושא טרי, שצריך לדון בו היום.
מנחם בן-ששון: אז חוזרת הטענה.
רוחמה אברהם-בלילא: ההצעה עומדת בעינה, היא תובא לדיון בפני ועדת הפנים.
רוחמה אברהם-בלילא: אני מודה לכם.
נסים זאב: אני בעד ועדת החוקה.
רוחמה אברהם-בלילא: לא העלינו את זה להצבעה.
רוחמה אברהם-בלילא: התכנסנו לאור בקשתו של חבר הכנסת מיכאל נודלמן, אשר מבקש פטור מחובת הנחה לקריאה השנייה והשלישית.
רוחמה אברהם-בלילא: הצעת החוק היא בנושא הטבות לניצולי שואה.
רוחמה אברהם-בלילא: חבר הכנסת נודלמן, יושב ראש ועדת העלייה והקליטה, בא תסביר לוועדה.
מיכאל נודלמן: שני דברים: זו קבוצה שנפגעה יותר מכל הקבוצות.
מיכאל נודלמן: הם ישבו בדכאו ובעוד מחנות ריכוז יחד עם אסירים שמשנת 52 מקבלים את כל ההטבות.
מיכאל נודלמן: פה נתנו מעט מאוד הטבות.
מיכאל נודלמן: אנחנו מקווים שבשנה הזאת או בשנה הבאה הם יקבלו כל מה שמגיע.
מיכאל נודלמן: הם מחכים לחוק הזה מהקדנציה הקודמת.
מיכאל נודלמן: דבר שני, יזם החוק הזה, יורי שטרן, מצבו לא טוב.
רוחמה אברהם-בלילא: אנחנו מאחלים לו החלמה מהירה.
מיכאל נודלמן: לכן, אנחנו רוצים להעביר את החוק הזה.
מיכאל נודלמן: אין הסתייגויות ואין שום דבר.
רוחמה אברהם-בלילא: שאלה: מבחינת סדר היום של השבוע - -
קולט אביטל: יושבת ראש הכנסת אמרה שהיא מוכנה.
קולט אביטל: דיברנו על זה.
רוחמה אברהם-בלילא: יש למישהו מחברי הכנסת להוסיף משהו בעניין הזה?
קריאות: אנחנו תומכים.
רוחמה אברהם-בלילא: הצבעה.
רוחמה אברהם-בלילא: מי בעד, מי נגד?
רוחמה אברהם-בלילא: חברי הכנסת, בוקר טוב.
רוחמה אברהם-בלילא: על סדר-היום הנושא של קביעת מסגרת הדיון להביע אי-אמון בממשלה.
רוחמה אברהם-בלילא: מכיוון שראש הממשלה בחוץ-לארץ, בישיבה שהיתה הבוקר אצל יושבת-ראש הכנסת הוחלט שהצעות האי-אמון יהפכו להצעות לסדר.
גדעון סער: הן לא הופכות להצעות לסדר.
גדעון סער: יהיו הצעות לסדר אחרות.
מאיר פרוש: הוחלט לבקש מאתנו, כי אי-אפשר להחליט במקומנו.
רוחמה אברהם-בלילא: היתה התחשבות מרבית של חברי הכנסת מהאופוזיציה.
גדעון סער: לא היתה התחשבות מרבית, ואני יכול לנקוט עמדה רק בשם סיעת הליכוד.
גדעון סער: אני חושב שההערה של חבר הכנסת פרוש היא נכונה.
גדעון סער: אם לפי תקנון הכנסת לא כל הסיעות הורידו את ההצעות שלהן, כרגע יש על שולחן הכנסת הצעות אי-אמון.
גדעון סער: אין שום דרך בעולם להוריד אותן, אלא אם כן הסיעות עצמן מחליטות שהן מורידות אותן וצריך לקבוע מסגרת זמן.
אורי אריאל: סיעתנו החליטה להוריד את האי-אמון.
מאיר פרוש: אנחנו מחוברים אתם.
רוחמה אברהם-בלילא: יש שלוש הצעות אי-אמון.
רוחמה אברהם-בלילא: הצעה אחת היא של האיחוד הלאומי-מפד"ל משותפת עם יהדות התורה, והיא הוסרה מסדר-היום.
רוחמה אברהם-בלילא: ההצעה השנייה היתה של הליכוד, וגם הם הסירו.
רוחמה אברהם-בלילא: הצעה שלישית היא של מרצ-יחד, רע"ם-תע"ל, חד"ש ובל"ד.
אחמד טיבי: היא של מרצ בעיקר.
אחמד טיבי: אני לא יודע מה החליטו במרצ.
אריה האן: היינו בקשר עם מזכירה של מרצ והם קיבלו את ההצעה.
גדעון סער: סוכם שיהיו הצעות לסדר, וכל סיעה שהיתה כרוכה בהגשת אי-אמון תוכל להעלות היום הצעה רגילה לסדר, שלא חייבת להיות בנושא האי-אמון שלה.
גדעון סער: סיעת הליכוד תרצה להעלות את נושא האי-אמון שלה, שהוא המהלך החמור שמתכננת הממשלה להעלאת שכר הלימוד באוניברסיטאות, כהצעת אי-אמון בשבוע הבא.
גדעון סער: לכן היום נבקש לקיים דיון לשנה לכהונתו הכושלת של אולמרט כראש ממשלה, שזה נושא חשוב.
רוחמה אברהם-בלילא: אני מכבדת את ההחלטה שהיתה היום.
רוחמה אברהם-בלילא: כל ההצעות יידונו במסגרת הצעות לסדר ולא תהיינה הצבעות על זה.
רוחמה אברהם-בלילא: כל סיעה תבחר את הנושא שהיא מעוניינת להעלות אותו.
רוחמה אברהם-בלילא: יתרה מכך, כל סיעות האופוזיציה הגישו, ולכן כולם יזכו לעשר דקות.
מאיר פרוש: הצעת האי-אמון שלנו היתה בנושא חילולי שבת ברכבת.
מאיר פרוש: אם אני מעלה את הנושא היום כהצעה לסדר אני לא אוכל להעלות אותה בשבוע הבא כהצעת אי-אמון?
רוחמה אברהם-בלילא: כל הסיעות אשר גם הצטרפו לסיעה והגישו הצעת אי-אמון, כמו איחוד לאומי-מפד"ל יחד עם יהדות התורה – כל אחת מהסיעות תקבל עשר דקות.
מגלי והבה: כשיש הצעת אי-אמון אנחנו משיבים.
גדעון סער: הממשלה רשאית להשיב להצעה רגילה לסדר.
מגלי והבה: אני מדבר על הסיעה כסיעה.
גדעון סער: אתם צריכים להצטרף לאופוזיציה, חבר הכנסת והבה.
גדעון סער: תקבלו סוף-סוף את ההחלטה הנכונה.
רוחמה אברהם-בלילא: ההצעה שלי היא כזאת: כל סיעות האופוזיציה יקבלו עשר דקות במסגרת הצעה לסדר.
רוחמה אברהם-בלילא: והיה וסיעות מהקואליציה ירצו לדבר, הן יוכלו לדבר במסגרת של חמש דקות.
גדעון סער: אין פרוצדורה כזאת.
גדעון סער: זה גם לא סעיף על סדר-היום.
רוחמה אברהם-בלילא: אני רוצה להוסיף את סיעות הקואליציה במסגרת של חמש דקות.
גדעון סער: אז אני לא מוותר על האי-אמון.
גדעון סער: אין מסגרת דיון כזאת.
גדעון סער: מה מסגרת הדיון?
רוחמה אברהם-בלילא: אני מציעה משהו שעולה על שולחן הוועדה כהסכמה.
רוחמה אברהם-בלילא: היום אין סדר-יום ארוך.
אורי אריאל: למה, אין חקיקה?
רוחמה אברהם-בלילא: יש, אבל היא מאוד מצומצמת.
רוחמה אברהם-בלילא: אתם רוצים ללכת בשעה 17:00 הביתה?
רוחמה אברהם-בלילא: חבר הכנסת סער, זה נכון שאין בתקנון, אבל מכיוון שאנחנו ממירים את מסגרות האי-אמון בהצעות לסדר, לא יקרה דבר אם גם סיעות מהאופוזיציה וגם סיעות מהקואליציה יאמרו את דבריהן.
רוחמה אברהם-בלילא: מה כל כך נורא בזה?
גדעון סער: לא במסגרת הצעה לסדר שלי.
גדעון סער: יש סעיף 2, מכסת דיבור לסיעות הקואליציה.
אורי אריאל: יש פה אי הבנה.
אורי אריאל: סיעות האופוזיציה מגישות אי-אמון, ובנוהג שבעולם במדינתנו המתוקנת שכאשר ראש הממשלה בחוץ לארץ לא עושים אי-אמון.
אורי אריאל: אנחנו מכבדים את זה.
אורי אריאל: אני הודעתי כבר ביום חמישי, כשהבנתי שהוא לא יהיה בכנסת ביום שני, שאנחנו מוותרים על האי-אמון.
אורי אריאל: ביקשתי לבדוק את האפשרות שנקבל במקום האי-אמון הצעה לסדר.
אורי אריאל: חזרה יושבת-ראש הכנסת והודיעה שזה מאושר, כפי שהיה בעבר.
אורי אריאל: נדמה לי שיש פה אי הבנה.
אורי אריאל: יכול להיות שאין היום סדר-יום עמוס, אני לא מבקש לסיים בשעה 17:00.
גדעון סער: לממשלה אין אג'נדה.
רוחמה אברהם-בלילא: חבר הכנסת סער, אני קוראת אותך לסדר.
גדעון סער: אבל באמת אין לה אג'נדה.
רוחמה אברהם-בלילא: אני קוראת אותך לסדר פעם כמעט שנייה.
אורי אריאל: זה נכון שאין לה אג'נדה, אבל אתה לא צריך להפריע לי.
אורי אריאל: אם סיעות הקואליציה מבקשות לדבר בהצעות לסדר, זה יוצא מן הכלל.
אורי אריאל: בשביל זה יש יום רביעי, וזה ייכנס להם למכסה.
אורי אריאל: הרי היתרון פה הוא שזה לא במכסה.
אורי אריאל: אלה כללי העבודה.
אורי אריאל: אתם רוצים לשנות?
רוחמה אברהם-בלילא: אני לא משנה, אני רוצה לעשות את זה בהסכמה.
רוחמה אברהם-בלילא: אני לא מבינה מדוע יש פה צרות עין.
רוחמה אברהם-בלילא: בסך הכול אנחנו באים מאוד לקראת האופוזיציה.
אורי אריאל: אני מציע להשאיר את הנוהל הזה, הלא כתוב.
אורי אריאל: אם סיעות האופוזיציה הורידו את האי-אמון מסדר-היום, תינתן להם הצעה לסדר.
אורי אריאל: יש אפשרות לידידי חבר הכנסת והבה לעשות הצעה במקום, של דקה, ולדבר.
אורי אריאל: זה בסדר, יש לו דקה לדבר.
אורי אריאל: יום רביעי הוא יום להצעות לסדר, נשאיר את זה כך.
אורי אריאל: אדרבה, תואיל הכנסת והממשלה להביא הרבה הצעות לדיון כדי שלא נגמור היום בשעה 17:00.
יעקב מרגי: אני חושב שלא צריך לשנות מהנוהג, להשאיר את זה הצעות לסדר בלבד של המגישים.
יעקב מרגי: על סדר-היום של הכנסת מונחות הרבה הצעות-לסדר שאושרו לדיון במליאה.
יעקב מרגי: אפשר להביא אותן במקום שיאבד עליהם הכלח.
יעקב מרגי: יש נושאים חשובים שצריכים להביא אותם לדיון.
רוחמה אברהם-בלילא: אבל אתה יודע, אדוני, שהצעות לסדר בדרך כלל צריכות לקבל את תשובת הממשלה.
רוחמה אברהם-בלילא: צריך לתאם את זה עם הממשלה.
יעקב מרגי: יש לנו שר מתאם במשרה מלאה.
רוחמה אברהם-בלילא: יחד עם זה צריך לתאם, ולכן אני לא חושבת שזה יכול להתבצע.
אחמד טיבי: יכול להיות שאם אנחנו באים לקראת ראש הממשלה והממשלה ומבטלים את הצעות האי-אמון, הממשלה תבוא לקראתנו ותשלח שר שהוא לא השר המתאם למשל?
מגלי והבה: אורי אריאל רוצה צדק, אבל לא לכל הסיעות.
מגלי והבה: בדרך כלל כשיש אי-אמון כל הסיעות מדברות, קואליציה ואופוזיציה.
מגלי והבה: מבטלים את האי-אמון בגלל שראש הממשלה בחוץ-לארץ, זה ברור.
מגלי והבה: אם אנחנו רוצים ללכת לפי הצדק, כמו שהאופוזיציה הופכת את הצעות האי-אמון להצעות לסדר-היום, גם לקואליציה מגיע ואנחנו נדון על מסגרת הזמן.
מגלי והבה: כך יהיה צדק גם עם הקואליציה וגם עם האופוזיציה, ואני מציע שיינתן לנו אותו זמן שניתן לנו כשיש אי-אמון.
גדעון סער: אין לי שום בעיה שסיעות הקואליציה יתבטאו, ואני מודיע שאני גם מוכן שלסדר-היום יאושרו רק הצעות לסדר שהגישו בעבר חברי סיעות הקואליציה.
גדעון סער: יש לי התנגדות בלתי מתפשרת להתניית התניות לתקנון הכנסת.
גדעון סער: הצעה רגילה לסדר היא הצעה שיש לה נוהל מסוים, מנמק אותה חבר הכנסת, משיבה הממשלה, אין בה מעמד לקואליציה, אגב גם אין בה מעמד לגורם אחר.
רוחמה אברהם-בלילא: אבל סיעות הקואליציה מדברות במהלך האי-אמון.
גדעון סער: אז אין לי בעיה, אני מוכן בכל רגע להחזיר את האי-אמון.
גדעון סער: זה מה שקורה כאשר מוותרים, לכן אני בדרך כלל מתנגד לוויתורים.
רוחמה אברהם-בלילא: אני מבינה את הניסיון שלכם לסתום פיות לקואליציה.
גדעון סער: אני מתנגד לכל סטייה מהתקנון.
רוחמה אברהם-בלילא: כאילו שבכנסת הקודמת לא סטיתם לעתים מהתקנון.
גדעון סער: מהתקנון אף פעם לא.
רוחמה אברהם-בלילא: את הנושא הזה אני משאירה פתוח, וייבדקו שתי האפשרויות.
רוחמה אברהם-בלילא: האחת, שסיעות הקואליציה כן ידברו.
רוחמה אברהם-בלילא: חבר הכנסת סער, הרשה לי לדבר אתך בעניין זה לאחר הישיבה.
רוחמה אברהם-בלילא: מצד שני, אני רוצה שמזכירות הכנסת תבדוק עם הממשלה את הצעתו של חבר הכנסת מרגי, שהם יעלו הצעות לסדר-היום.
רוחמה אברהם-בלילא: התפנה לנו זמן היום, וגם ככה חברי הכנסת מתקשים מאוד להכניס את ההצעות לסדר-היום.
רוחמה אברהם-בלילא: אם היו כאלה שנדחו משבוע שעבר, אולי יש טעם לבדוק את הנושא הזה.
גדעון סער: אם כך, זאת התניה על הסיכום שהיה בישיבת הבוקר.
גדעון סער: אז ברגע זה האי-אמון בעינו.
יורם מרציאנו: מכיוון שאביגדור יצחקי חולה, אנחנו נשב בינינו ואני בהחלט אקבל את הסיכום שלך.
יורם מרציאנו: אני חושב שזה נכון היום מבחינת
יורם מרציאנו: כם לדחות את הצעות האי-אמון, ואני לא חושב שהוויכוח הזה מוסיף למישהו משהו.
יורם מרציאנו: 2.
יורם מרציאנו: בקשות חברי הכנסת להקדמת הדיון בהצעות החוק הבאות, לפני הקריאה הטרומית: א.
יורם מרציאנו: הצעת חוק בנייה להשכרה (הוראת שעה), התשס"ז-2006 (פ/17/ 1878), הצעת חוק חברי הכנסת סופה לנדבר ויורי שטרן
רוחמה אברהם-בלילא: חברת הכנסת סופה לנדבר, הסבירי לוועדה בבקשה מדוע ביקשת לפטור את הצעת החוק שלך מחובת הנחה.
סופה לנדבר: זה חוק משותף שלי ושל חבר הכנסת יורי שטרן.
סופה לנדבר: זה בנפשו והוא ביקש להקדים את הדיון.
סופה לנדבר: אני חושבת שמדינת ישראל מזמן היתה צריכה להתעסק בסיפור הזה.
סופה לנדבר: במשך 20 שנה מדינת ישראל לא בונה דירות להשכרה ואנשים מחכים בתור.
סופה לנדבר: המצב הוא כאילו מדינת ישראל עושה הפרטה על הצרות של האנשים, ואני חושבת שטוב תעשה הוועדה אם תקדים את הדיון במליאת הכנסת.
אחמד טיבי: אנחנו בעד.
רוחמה אברהם-בלילא: אני רוצה לשמוע אם הצעת החוק הזאת עברה את ועדת השרים.
סופה לנדבר: כן, היא עברה.
רוחמה אברהם-בלילא: מה היתה ההתניה שלה?
סופה לנדבר: העלינו את החקיקה הזאת במליאה, אבל לפי הסכמה עם הממשלה לא היתה הצבעה.
רוחמה אברהם-בלילא: אריאלה קלעי, נציגת הממשלה, מוסרת שהממשלה מתנגדת במלוא התוקף לבקשות הפטור של הצעת חוק הבנייה להשכרה, של חברת הכנסת סופה לנדבר.
אסתרינה טרטמן: הנושא נדון בישיבת קואליציה.
אסתרינה טרטמן: הבהרתי בישיבת קואליציה את הסוגיה והגענו להסכמה.
אסתרינה טרטמן: אני כבר לא מדברת על מהות החוק שיכול להיות טוב ומועיל לאוכלוסיית אזרחי מדינת ישראל.
אסתרינה טרטמן: בעניין זה אני בטוחה שנעבוד בנוהל המקובל, בתיאום עם הממשלה.
אסתרינה טרטמן: דנו על הסוגיה הזאת בישיבת קואליציה והתקבלה החלטה בהסכמה, שההליך של הצעת החוק הזאת יזורז.
אסתרינה טרטמן: אנחנו נאפשר להגיש את זה לטרומית ומיד אחרי הטרומית נהיה מתואמים עם הממשלה בעניין המשך החקיקה.
אסתרינה טרטמן: חשוב לנו מאוד להביא את הדבר לידיעתו של חבר הכנסת יורי שטרן, למרות שכבר לא נכנסים אליו אנשים, למעט בודדים, כי הוא לא מפסיק לשאול בעניין הצעת החוק הזאת.
רוחמה אברהם-בלילא: אני מבקשת שתמסרו לחבר הכנסת יורי שטרן איחולי החלמה מהירה מכל חברי הוועדה.
רוחמה אברהם-בלילא: כולנו מחזקים את ידיו.
יורם מרציאנו: כמו שאמרה חברתי חברת הכנסת אסתרינה טרטמן, הנושא נדון בהנהלת קואליציה, ונכון שהממשלה מתכוונת להביא הצעת חוק דומה.
יורם מרציאנו: אני, יחד עם חברי רן כהן, כאשר הגשנו את הצעת החוק של הדיור הציבורי ישבנו אצל שר השיכון ואצל מנכ"ל משרד השיכון, שאמרו לנו שאם תבוא הצעת חוק כזאת, אם היא תבוא כפרטית או כממשלתית, היא תביא פתרון לאלפי משפחות שמחכות לדיור בדיור הציבורי במדינת ישראל.
יורם מרציאנו: לכן אני חושב שיש פה שני טעמים.
יורם מרציאנו: ראשית, יש הטעם הקולגיאלי והחברי כלפי חבר הכנסת יורי שטרן, שאנחנו יודעים מה מצבו ואני מאחל לו בריאות טובה ואריכות ימים.
יורם מרציאנו: דבר שני, אני חושב שעם כל הכבוד שהממשלה תומכת בהצעה הזאת, וזה נדון בהנהלת קואליציה ושם החלטנו כן לנסות לסייע להעביר את הצעת החוק הזאת, אני מציע כן לפטור אותה מחובת הנחה.
גדעון סער: אני כמובן אתמוך בבקשה של חברת הכנסת לנדבר.
גדעון סער: אני חושב שכחברי כנסת אנחנו צריכים לעמוד הרבה פעמים כאשר הטיעון של הממשלה הוא לא שהיא מתנגדת לרעיון, אלא שהיא מבקשת שנחכה להצעת חוק ממשלתית.
גדעון סער: אם זה דבר שבעיקרון לא מתנגדים אליו, אנחנו צריכים להעביר את זה, מה גם שיש לממשלה אותו יתרון דיוני שהיא בקריאה ראשונה מביאה ישר, וכן להעביר דבר בקריאה טרומית.
גדעון סער: ואם הממשלה אכן תביא את זה, אפשר יהיה לאחד.
גדעון סער: אם היא לא תביא את זה, אז מקדמים את הנושא.
רוחמה אברהם-בלילא: מי בעד מתן פטור מחובת הנחה להצעת החוק של חברי הכנסת יורי שטרן וסופה לנדבר?
רוחמה אברהם-בלילא: הצבעה בעד - 13 נגד - אין נמנעים - אין בעד הצעת החוק הצביעו 13 חברי כנסת, לא היו נמנעים ולא היו מתנגדים.
רוחמה אברהם-בלילא: לפיכך אני קובעת שהצעת החוק קיבלה פטור מחובת הנחה.
רוחמה אברהם-בלילא: בקשות חברי הכנסת להקדמת הדיון בהצעות החוק הבאות, לפני הקריאה הטרומית: ב.
רוחמה אברהם-בלילא: הצעת חוק המפלגות (תיקון - בחירות מוקדמות), התשס"ז-2006 (פ/17 /1881), הצעת חבר הכנסת אופיר פינס
רוחמה אברהם-בלילא: הנושא הבא הוא הצעתו של חבר הכנסת אופיר פינס, הצעת חוק המפלגות (תיקון - בחירות מוקדמות), התשס"ז-2006, פ/1881.
רוחמה אברהם-בלילא: חבר הכנסת פינס, אני מבינה שהגעת להסכמה שתעלה את זה מחר, יחד עם הצעת הממשלה.
אופיר פינס-פז: זה מה ששרת המשפטים ביקשה.
אופיר פינס-פז: זה יבוא מחר?
רוחמה אברהם-בלילא: זה יבוא ביחד לפטור מחובת הנחה.
רוחמה אברהם-בלילא: הצעת להקמת ועדת חקירה פרלמנטרית לנושא עמלות הבנקים